钦定古今图书集成/理学汇编/学行典/第246卷 > 褚笈
## 钦定古今图书集成/理学汇编/学行典/第246卷 > 褚笈

按《苏州府志》：“褚笈，字茗柯，治《春秋》有声。崇祯丙子乡
试，抑置乙榜，士论惜之。素行端方，妻王氏有寡妹，蓄
资不能守志，从后夫为粤令，濒行，以巨箧寄姊处，人
无知者。遭甲申之变，粤宦，全家不归，王氏亦寻卒。笈
念所寄无归，呼其前夫之子，语之故，以箧授之，封识
宛然，其子感泣而去。”